बोहैथि दाननि 10 अक्ट’बरखालि फुंनि 5.00 रिंगानिफ्राय बेलासेनि 5.00 रिंगासिम 12 घन्टा आसाम बन्द’ फोसावदों कलिता जन’गस्थि जौथ’ संग्राम समितिनि आफादगिरि प्रमद कलिता आरो नेहाथारि प्रदिप देकाया मोनसे मेलनि गेजेरजों फोरमायदों। आफादनि दैदेनगिरिफोरा फोरमायनाय बादिब्ला बुरलुंबुथुर सेरफाङाव खथमैबो 75 लाख कलिता हारिनि सुबुं सानखो दं। बे हारिया थांनाय गोलाव ब्रैजि जौथाय समनिफ्रायनो गोबां दुखु-जारलाजों सहाबोनो गोनां जादों आरो गासैबो सोरखारनोनो बिनि सायाव फोरमायथि होबोबाय थानाय जादोंब्लाबो मोनसेबो सोरखारआनो बिसोरनि जेंनाखौ सुफुंनो नाजाबोआखै। जायनि थाखाय कलिता हारिनि सुबुंपोरा दिनैसिम गोबां जेंनायाव गोग्लानानैनो थानो गोनां जादों।